**ДОГОВОР**

**за финансиране по**

**процедура чрез подбор BG-RRP-4.033 "Подкрепа на нови мощности за производство на електроенергия от възобновяеми източници и съхранение на електроенергия** **с инсталирана мощност над 200 kW"**

1. Настоящият договор се сключва на основание чл. 27, ал.1 от Постановление на Министерски съвет № 114 от 8 юни 2022 г. за определяне на детайлни правила за предоставяне на средства на крайни получатели от Механизма за възстановяване и устойчивост (ПМС № 114/2022), във връзка с постъпило предложение за изпълнение на инвестиция ИСМ-ИСУН 2020, раздел НПВУ № …..................... .............................. и ......... от оценителен доклад (изготвен на основание чл. 18, ал. 1 от ПМС № 114/2022), одобрен от Ръководителя на Структура за наблюдение и докладване ("**СНД**") и Решение за предоставяне на средства от Механизма по всяко предложение (издадено на основание на чл. 20, ал. 1 от ПМС № 114/2022)

между

…………………………………………………….., в качеството му/ѝ на Ръководител на СНД по Инвестиция C4.I6 "Подкрепа на нови мощности за производство на електроенергия от възобновяеми източници и съхранение на електроенергия"

и

наименование и седалище на крайния получател, ЕИК……………………..

1. Страните по договора се споразумяха за следното:

2.1. Ръководителят на СНД (администратор на помощта) предоставя на крайния получател ("**КП**") по чл. 1, безвъзмездно финансиране в максимално допустимия размер до ………………………… лева за изграждане на съоръжение за съхранение на електрическа енергия към енергиен обект за производство на електрическа енергия от възобновяеми източници, по процедура на подбор на предложения за изпълнение на инвестиции от крайни получатели .................................................................................................................................................................................................................................... (*наименование и номер от ИСМ-ИСУН 2020, раздел НПВУ*).

2.2.1. Предложението за изпълнение на инвестиция, Приложение І към настоящия договор, неразделна част от договора, е в съответствие с изискванията на чл. 41, параграф 1a от Регламент (EC) № 651/2014 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора (OB L 187/26.06.2014), (наричан по-долу „Регламент (ЕС) № 651/2014 на Комисията“).

2.2.2. На КП ще бъде предоставено финансиране съгласно условията на този договор и приложенията към него, за които КП декларира, че познава и приема. Окончателната сума на безвъзмездното финансиране се определя при спазване на Условията за кандидатстване, Условията за изпълнение и Общите условия към договорите за финансиране по процедура чрез подбор BG-RRP-4.033 "Подкрепа на нови мощности за производство на електроенергия от възобновяеми източници и съхранение на електроенергия с инсталирана мощност над 200 kW".

2.2.3. КП приема отпуснатото финансиране и се задължава да изпълни инвестицията съгласно параметрите в Приложение I, както и всички задължения, произтичащи от договора и неговите приложения.

2.3. Договорът влиза в сила от датата на подписването му и е със срок на действие до изпълнение на всички задължения на страните по него.

2.4 Крайният срок за изпълнение на инвестицията по настоящия договор е до 31.03.2026 г. За целите на настоящия договор инвестицията се счита за изпълнена на датата, на която енергийният обект за производство на електрическа енергия от възобновяеми източници и съоръжението за съхранение на електрическа енергия са въведени в експлоатация по смисъла на Закона за устройството на територията. В случаите, при които е изискуема лицензия за производство на електрическа енергия по Закона за енергетиката, инвестицията се счита за изпълнена, когато към 31.03.2026 г. на КП е издадена лицензия за производство на електрическа енергия или решение за започване осъществяването на лицензионната дейност, когато е приложимо.

2.5 КП се задължава да осигури устойчивост на проектните дейности, като:

1) за срок от минимум 5 години след одобрение на окончателния отчет по проекта не прехвърля правото на собственост върху обекта, изграден в резултат на инвестицията по настоящия Договор, не променя предназначението на активите, придобити в резултат на изпълнението на Проекта, както и не сключва договори от всякакъв характер с трети лица и/или извършва други действия, които биха могли да доведат до значително изменение в резултатите от Проекта;

2) застрахова имуществото (за покриване на разходите за ремонт/възстановяване в случай на повреда или унищожаване на съоръжението) на ЛСС за първата година на експлоатация, която е най-малко равна на размера на безвъзмездните средства;

3) сключи застраховка "Отговорност към трети лица" за ЛСС за първата година на експлоатация, която да е поне равна на сумата на безвъзмездните средства;

3) за период от поне 5 години след одобрение на окончателния отчет по проекта осигурява поддръжка на инфраструктурата, обект на финансиране.

2.6.КП изпълнява инвестицията съгласно одобреното предложение, посочено в чл. 1 от договора, Условията за кандидатстване и Условията за изпълнение по процедура на подбор на предложения за изпълнение на инвестиции от крайни получатели BG-RRP-4.033 "Подкрепа на нови мощности за производство на електроенергия от възобновяеми източници и съхранение на електроенергия с инсталирана мощност над 200 kW".

1. Конкретизация на условията за изпълнение на проекта.

3.1. Условия за плащане

Начин на извършване на плащането – окончателно плащане, както следва:

Окончателното плащане се извършва след представяне и одобрение на окончателен ФТО с искане за плащане.

Окончателното плащане се извършва в срок от 60 /шестдесет/ календарни дни от датата на постъпване на искането за плащане в СНД. С искането за плащане се представя Финансова идентификационна форма, която включва данни за банковата сметка, по която ще бъде извършено плащането.

В съответствие с чл. 13.5 от Приложение II към настоящия договор, КП е длъжен да представи доклад за външен одит на документацията по проекта.

КП е отговорен за представяне на ФТО в срок при спазване на условията на действащите нормативни актове към момента на изпълнение на Договора. В случай на изменение на нормативните актове, измененията се прилагат между страните от датата на влизането им в сила.

3.2. Контрол върху разходите

В рамките на срока по чл. 14.7 от Приложение II към настоящия договор във връзка с чл. 14.4, чл. 14.5 и чл. 14.8 от Приложение II към настоящия договор, когато верифицирани от СНД разходи впоследствие бъдат признати за недопустими от одитиращ или друг контролиращ орган, същите подлежат на възстановяване от крайния получател, съгласно чл. 4.2 от настоящия договор.

3.3. Адреси за контакти:

3.3.1. Kореспонденцията, свързана с настоящия договор, трябва да бъде в писмена форма, да съдържа номера на договора за финансиране и наименованието на Предложението за изпълнение на инвестиция, и трябва да бъде изпращана посредством „Информационна система на Механизма за възстановява и устойчивост“.

3.3.2. В допълнение, двете страни по договора за финансиране могат да осъществяват контакт и на следните адреси:

За Структура за наблюдение и докладване:

Гр. София 1000, ул. „Триадица“ 8,

За Крайния получател:

Адресът за кореспонденция на Крайния получател е посочен в Приложение I към договора.

**3.4. Приложения:**

3.4.1. Следните документи представляват приложения към настоящия договор за финансиране и са неразделна част от него:

Приложение I: Описание на Предложението за изпълнение на инвестиция (Формуляр за кандидатстване, подаден в ИСМ-ИСУН 2020, раздел НПВУ);

Приложение II: Общи условия към договорите за финансиране по процедура BG-RRP-4.033 C4.I6 "Подкрепа на нови мощности за производство на електроенергия от възобновяеми източници и съхранение на електроенергия с инсталирана мощност над 200 kW" (в електронен вариант, прикачен в ИСМ-ИСУН 2020, раздел НПВУ);

Приложение III: Декларация при кандидатстване;

Приложение IV: Декларация за държавни помощи;

Приложение V: Минимални технически изисквания към обектите за производство на електрическа енергия от възобновяеми източници и съоръженията за съхранение на електрическа енергия (батерии);

Приложение VI: Условия за кандидатстване;

Приложение VII: Декларация за липса на промени във вече декларирани обстоятелства.

3.4.2. В случай на противоречие между разпоредбите на Приложенията и тези на Договора, с предимство се прилагат разпоредбите на Договора. В случай на противоречие между разпоредбите на Приложение II и тези на другите приложения към настоящия договор, с предимство се прилагат разпоредбите на Приложение II.

**3.5. Други условия, отнасящи се до Предложението:**

3.5.1. Гаранция за изпълнение

КП гарантира изпълнението на произтичащите от този договор негови задължения с гаранция в размер на 10% от одобреното безвъзмездно финансиране, която служи за обезпечаване на изпълнението на задълженията на KП по договора. КП е длъжен да представи Гаранцията за изпълнение при сключване на договора. Гаранцията за изпълнение е със срок на валидност до 30.09.2026 г.

Гаранцията за изпълнение се предоставя във формата на банкова гаранция в полза на СНД. КП предава на СНД оригинален екземпляр на издадената в негова полза банкова гаранция.

Гаранцията за изпълнение се освобождава от СНД в срок до 30 (тридесет) дни от одобряване на отчета за изпълнение на инвестицията от СНД чрез връщане на нейния оригинал на КП или упълномощено от него лице. Гаранцията за изпълнение не се освобождава от СНД, ако в процеса на изпълнение на договора е възникнал спор между Страните относно неизпълнение на задълженията на КП по договора и въпросът е отнесен за решаване пред съд. При решаване на спора в полза на СНД, СНД може да пристъпи към усвояване на Гаранцията за изпълнение.

СНД има право да задържи и усвои Гаранцията за изпълнение в пълен размер в следните случаи:

* при неизпълнение на инвестицията в съответствие с параметрите на Приложение I, Условията за кандидатстване и Условията за изпълнениe;
* при започване на производство по ликвидация на КП или при обявяването му в несъстоятелност;
* при разваляне на договора по установения ред или прекратяване по причини, свързани с неизпълнение на задълженията от страна на КП.

3.5.2. Здравословни и безопасни условия на труд

КП се задължава да предприеме всички необходими и изискуеми, съгласно действащото българско законодателство, мерки за създаване, поддържане и гарантиране на безопасни и здравословни условия на труд на лицата, които ще участват в изпълнението на работите по изграждане на енергийния обект за производство на електрическа енергия от възобновяеми източници и на съоръжението за съхранение на електрическа енергия.

3.5.3. Постигане на етапи при осъществяване на инвестицията

КП се задължава да изпълни определени етапи от инвестицията и да предостави на СНД доказателства за изпълнението в съответствие с условията и сроковете по точка 1.4 от Условията за изпълнение. При неизпълнение на задълженията по настоящия член, СНД уведомява писмено КП за конкретното неизпълнение и предоставя срок за неговото отстраняване. В случай че КП не изпълни точно задълженията си в срока на поканата, СНД има право да прекрати договора за финансиране едностранно без предизвестие и без да дължи никакви обезщетения на КП.

3.5.4. При избор на изпълнител/и Крайният получател задължително прилага разпоредбите на националното законодателство за условията и реда за определяне на изпълнител от страна на крайните получатели. Всички указания, давани от СНД във връзка с изпълнението на договорите за финансиране, са задължителни за крайните получатели. В процеса на изпълнение на проектите крайните получатели могат да възлагат на изпълнител (подизпълнители) извършването на определени дейности по проекта. Изпълнителят/подизпълнителите не са партньори по изпълнението на проекта и се избират в съответствие с реда, предвиден в ЗОП и ПМС № 80 от 9 май 2022 г. (ако са приложими).

3.5.5. Крайният получател при кандидатстване за друго публично финансиране следва да има предвид, че: при кандидатстване за друго публично финансиране съгласно чл. 8, пар. 3 от Регламент (ЕС) № 651/2014 г. на Комисията помощите с установими допустими разходи, които са освободени от задължението за уведомяване по смисъла на същия регламент, могат да се натрупват с всякаква друга държавна помощ във връзка със същите допустими разходи, които се припокриват частично или напълно, само ако това натрупване не води до надхвърляне на най-високия интензитет на помощта или най-високия размер на помощта, приложими за тази помощ по силата на същия регламент.

3.5.6. В случай че за да получи финансиране КП е декларирал, че дейностите по изграждане на съоръжение за съхранение на електрическа енергия не са започнати преди подаването на предложението за изпълнение на инвестиция от кандидата, независимо дали всички свързани плащания са извършени от него, и след сключване на договора за финансиране се установи, че е декларирал невярно това обстоятелство, СНД прекратява едностранно сключения договор за финансиране.

3.5.7. КП е запознат, че подлежи на контрол, който да удостовери спазването на изискванията на Техническите насоки за прилагането на принципа за "ненанасяне на значителни вреди" съгласно Регламента за Механизма за възстановяване и устойчивост (2021/C 58/01). При неизпълнение на Техническите насоки за прилагането на принципа за "ненанасяне на значителни вреди", договорът ще се счита за изцяло неизпълнен, като това ще доведе до възстановяване на помощта по реда на чл. 4.2.

3.5.8. КП и СНД са единствените страни по Договора. КП е отговорен пред СНД за изпълнението на Договора.

3.5.9. КП поема задължение за събиране и въвеждане в ИС за ПВУ на данни съгласно посоченото в чл. 22, параграф 2, буква „г“ на Регламент (ЕС) 2021/241 за създаване на МВУ.

**4. Информация за финансовата помощ**

4.1. Приложим режим на държавна помощ:

4.1.1. Финансовата помощ по проекта се предоставя съобразно условията на Глава І и чл. 41, параграф 1a, във връзка с чл. 41, параграф 10 от Регламент (EC) № 651/2014 на Комисията.

4.2. Възстановяване на държавна помощ:

4.2.1. Крайният получател се задължава да изпълнява задълженията си и да оказва съдействие на съответните компетентните органи в случай на необходимост от възстановяването на неправомерно предоставена държавна помощ, което се извършва по реда на чл. 38 от Закона за държавните помощи, съгласно който решение на Европейската комисия за възстановяване на неправомерна и несъвместима или на неправилно използвана държавна помощ подлежи на принудително изпълнение по реда на Данъчно-осигурителния процесуален кодекс (ДОПК). Когато с решението на Европейската комисия за възстановяване на неправомерна и несъвместима или на неправилно използвана държавна помощ не са индивидуализирани получателите на помощ и размерът на сумата, която трябва да се възстанови, администраторът на помощ издава допълнително и акт за установяване на публично вземане по реда на чл. 166, ал. 2 и 3 от ДОПК. Не се разрешава предоставяне на нова държавна помощ на предприятие, което не е изпълнило решение на Европейската комисия за възстановяване на неправомерно предоставена държавна помощ и не е възстановило изцяло неправомерно получената държавна помощ.

4.2.2. При нарушения от страна на крайния получател на изискванията на Регламент (ЕС) № 651/2014 на Комисията, крайният получател следва да възстанови изцяло предоставената държавна помощ със съответната законова лихва.

**5.** Одобреното предложение и документите по чл. 5, ал. 1 от Постановление № 114 от 8 юни 2022 г. за определяне на детайлни правила за предоставяне на средства на крайни получатели от Механизма за възстановяване и устойчивост, са неразделна част от настоящия договор.

За неуредените в настоящия договор въпроси се прилагат разпоредбите на действащото българско и общностно законодателство.

**РЪКОВОДИТЕЛ НА СТРУКТУРА ЗА НАБЛЮДЕНИЕ И ДОКЛАДВАНЕ**

**…………………………**

[подпис]

**ЗА КРАЙНИЯ ПОЛУЧАТЕЛ**

**…………………………**

[подпис]